ა(ა)იპ კოლეჯი „ჰორიზონტი“

ხარისხის მართვის ინსტრუქცია

ოზურგეთი

1. ა(ა)იპ პროფესიული კოლეჯი „ჰორიზონტი“ (შემდგომში კოლეჯი) ხარისხის მართვის ინსტრუქცია შემუშავებულია სწავლა - სწავლების პროცესის ხარისხის გაუმჯობესების მიზნით.

2. სწავლა - სწავლების პროცესის ხარისხის გაუმჯობესების მიზნით ხარისხის მართვის მენეჯერი მოქმედებს დემინგის ციკლის გამოყენებით „დაგეგმე-განახორციელე-შეაფასე-გადახედე/გააუმჯობესე“

3.განხორციელების პროცესში ჩართულია კოლეჯის ყველა თანამშრომელი კომპეტენციისა და სამუშაო აღწერილობათა შესაბამისად. შეფასების პროცესს უზრუნველყოფს შიდა მხარდაჭერის ჯგუფი .

4. კოლეჯი პროფესიული პროგრამების შეფასებას ახორციელებს პროფესიული პროგრამების დანერგვის შიდა მხარდაჭერის ჯგუფის საშუალებით.

5. შიდა მხარდაჭერის ჯგუფის ანგარიშის და რეკომენდაციების საფუძველზე რეაგირებას ახდენენ კოლეჯის თანამშრომლები თავიანთი კომპეტენციის ფარგლებში.

6. შიდა მხარდაჭერის ჯგუფის მიზანია მუდმივად დააკვირდეს პროფესიული საგანმანათლებლო პროგრამის ჩარჩო დოკუმენტის საფუძველზე შექმნილი (მოდულური) საგანმანათლებლო პროგრამების განხორციელების პროცესს და შეგროვებული ინფორმაციის საფუძველზე, გამოვლენილი ხარვეზების აღმოსაფხვრელად მოამზადოს რეკომენდაციები.

7. შიდა მხარდაჭერის ჯგუფი შეიმუშავებს რეკომენდაციებს პროფესიული საგანმანათლებლო პროგრამების ადმინისტრირების ხელშეწყობის მიზნით განსახორციელებელ ღონისძიებებზე, მატერიალური და ადამიანური რესურსების, ასევე სახელმძღვანელოების კუთხით იდენტიფიცირებულ საჭიროებებზე. ასევე გამოავლენს წარმატების მაგალითებს.

8. შიდა მხარდაჭერის ჯგუფი ახდენს შეფასების ინსტრუმენტების შიდა ვერიფიკაციას. ჯგუფის წევრები ადგენენ შეფასების ინსტრუმენტის სწავლის შედეგებთან შესაბამისობას, შეფასების სტანდარტებთან შესაბამისობას, ვალიდურობას და სანდოობის ხარისხს.

9. შიდა მხარდაჭერის ჯგუფი აგროვებს ინფორმაციას/მონაცემებს მოდულის/შედეგის დადასტურების განხორციელების მიმდინარეობის შესახებ და შეიმუშავებს რეკომენდაციებს.

10. ჯგუფის კოორდინირებულ მუშაობას, სამუშაო შეხვედრების ორგანიზებას და დოკუმენტირებას ახდენს ხარისხის მართვის მენეჯერი.

11. შიდა მხარდაჭერის ჯგუფის წევრები რეგულარულად ესწრებიან ლექციებს, პრაქტიკულ მეცადინეობებსა და შეფასებებს მეცადინეობებზე და შეფასებაზე დასწრების ფორმების საშუალებით.

12. საჭიროებისამებრ ხორციელდება ჯგუფის წევრების სამუშაო შეხვედრა, შეხვედრას შესაძლოა დაესწრონ ასევე პროგრამების განმახორციელებელი სხვა პერსონალიც. შეხვედრის მიზანია სასწავლო პროცესში გამოვლენილი ხარვეზების და საუკეთესო მაგალითების გაზიარება და პრობლემების ანალიზი.

13. თითოეული მოდულის დასრულების შემდეგ მოხდება მოდულის შეფასება პროფესიული სტუდენტის მიერ კითხვარის საშუალებით ,ასევე მოდულის განმახორციელებელი პირების გამოკითხვა ჩატარდება ყოველ წლიურად სასწავლო პროცესის და სასწავლო გარემოს შეფასების და მათი საჭიროებების განსაზღვრის მიზნით .

14. წელიწადში ერთხელ შიდა მხარდაჭერის ჯგუფი ატარებს პროფესიულ სტუდენტთა გამოკითხვას სტუდენტური სერვისების შეფასების მიზნით. კურსდამთავრებულთა და დამსაქმებელთა გამოკითხვა ხორციელდება პროფორიენტაციის და კარიერის დაგეგმვის მენეჯერის მიერ ,რომელიც აწარმოებს კურსდამთავრებულთა დასაქმების სტატისტიკას. ანალიზის მასალები გამოიყენება პროფესიული საგანმანათლებლო პროგრამების გასაუმჯობესებლად, სასწავლო პროცესის ხარისხის ასამაღლებლად.

15. სასწავლო პროცესზე დასწრების, შიდა მხარდაჭერის ჯგუფის სამუშაო შეხვერების მასალების და პროფესიულ სტუდნეტთა და პროფესიული განათლების მასწავლებელთა გამოკითხვის შედეგების საფუძველზე შიდა მხარდაჭერის ჯგუფი ამზადებს ყოველწლიურ ანგარიშს და წარუდგენს კოლეჯის დირექტორს და სხვა დაინტერესებულ მხარეებს შემდგომი რეაგირებისთვის.